Tu kunne fortsette sitt vitenskapelige arbeide i 1960- og 1970-årene, da det ellers var vanskelig for vitenskapsfolk på grunn av kulturrevolusjonen. I 1967, under Vietnamkrigen, henvendte den nordvietnamesiske leder Hồ Chí Minh seg til den kinesiske statsminister Zhou Enlai for å få hjelp til å utvikle medisiner mot malaria, siden denne styrken svekket nordvietnamesernes evne til å slå tilbake mot sørvietnameserne og amerikanerne. Særlig langs den såkalte Ho Chi Minh-stien gjennom Laos og Kambodsja ble soldatene rammet av en form for malaria som var resistent mot klorokin.